พาณิชย์ เผยส่งออกเดือนก.พ.หดตัว -2.8%
พาณิชย์ เผยส่งออกเดือนก.พ.หดตัว -2.8%
22 มี.ค. 2560

กระทรวงพาณิชย์ เปิดเผยว่าตัวเลขการค้าระหว่างประเทศของไทยในเดือน ก.พ.60 โดยการส่งออกมีมูลค่า 18,470 ล้านเหรียญสหรัฐ หดตัว -2.8% จากตลาดคาดขยายตัว 4.0% เนื่องจากฐานตัวเลขของเดือน ก.พ.59 อยู่ในระดับสูง ขณะที่นำเข้าขยายตัว 20.4% มีมูลค่า 16,860 ล้านเหรียญสหรัฐ ส่งผลให้ดุลการค้าเกินดุล 1,610 ล้านเหรียญสหรัฐ
ทั้งนี้ ส่งผลให้ในช่วง 2 เดือนแรกของปี 60 (ม.ค.-ก.พ.) การส่งออกมีมูลค่า 35,569 ล้านเหรียญสหรัฐฯ ขยายตัว 2.5% นำเข้ามีมูลค่า 33,133 ล้านดอลลาร์ ขยายตัว 12.4% เกินดุลการค้า 2,436 ล้านเหรียญสหรัฐ
 